Απόφαση του Δικαστηρίου (πέμπτο τμήμα) της 16ης Ιουνίου 2016 – Evonik Degussa GmbH, AlzChem AG, πρώην AlzChem Trosberg GmbH κατά Ευρωπαϊκής Επιτροπής
(Υπόθεση C-155/14 P)1
(Αίτηση αναιρέσεως – Ανταγωνισμός – Άρθρο 81 ΕΚ – Συμπράξεις – Αγορές της σκόνης και των κόκκων ανθρακασβεστίου, καθώς και των κόκκων μαγνησίου, σε σημαντικό τμήμα του Ευρωπαϊκού Οικονομικού Χώρου – Καθορισμός τιμών, κατανομή των αγορών και ανταλλαγή πληροφοριών – Ευθύνη μητρικής εταιρίας λόγω παραβάσεων των κανόνων του ανταγωνισμού τις οποίες διέπραξαν οι θυγατρικές της – Άσκηση καθοριστικής επιρροής εκ μέρους της μητρικής εταιρίας – Μαχητό τεκμήριο σε περίπτωση κατά την οποία η μητρική κατέχει το σύνολο του εταιρικού κεφαλαίου της θυγατρικής – Προϋπόθεση για την ανατροπή του τεκμηρίου αυτού – Παράβαση ρητής οδηγίας)
Γλώσσα διαδικασίας: η γερμανική
Διάδικοι
Αναιρεσείουσες: Evonik Degussa GmbH, AlzChem AG, πρώην AlzChem Trosberg GmbH (εκπρόσωποι: C. Steinle και I. Bodenstein, Rechtsanwälte)
Αντίδικος κατ’ αναίρεση: Ευρωπαϊκή Επιτροπή (εκπρόσωποι: G. Meessen και R. Sauer, επικουρούμενοι από τον A. Böhlke, Rechtsanwalt)
Διατακτικό
Το Δικαστήριο αποφασίζει:
Απορρίπτει την αίτηση αναιρέσεως.
Η Evonik Degussa GmbH και η AlzChem AG φέρουν τα δικαστικά έξοδά τους, καθώς και τα δικαστικά έξοδα στα οποία υποβλήθηκε η Ευρωπαϊκή Επιτροπή.
____________
1 ΕΕ C 184 της 16.6.2014.